A4-0284/98

Ψήφισμα σχετικά με τις εκθέσεις της Επιτροπής που αφορούν την εφαρμογή της οδηγίας 91/676/ΕΟΚ του Συμβουλίου για την προστασία των υδάτων από τη νιτρορρύπανση γεωργικής προέλευσης και τα μέτρα που έχουν ληφθεί κατ' εφαρμογή της οδηγίας 91/676/ΕΟΚ για την προστασία των υδάτων από τη νιτρορρύπανση γεωργικής προέλευσης - Σύνθεση των εκθέσεων που απέστειλαν στην Επιτροπή τα κράτη μέλη δυνάμει του άρθρου 11 (COM(97)0473 - COM(98)0016 - C4-0040/98)

Το Ευρωπαϊκό Κοινοβούλιο,

- έχοντας υπόψη του άρθρο 130 P, της Συνθήκης ΕΚ,

- λαμβάνοντας υπόψη την πρόταση για απόφαση του Ευρωπαϊκού Κοινοβουλίου και του Συμβουλίου σχετικά με πρόγραμμα δράσης για ολοκληρωμένη προστασία και διαχείριση των υπογείων υδάτων ((ΕΕ C 355 της 25.11.1996, σελ. 1)),

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την εφαρμογή της οδηγίας 91/676/ΕΟΚ για την προστασία των υδάτων από τη νιτρορρύπανση γεωργικής προέλευσης (COM(97)0473 - C4-0040/98),

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τα μέτρα που έχουν ληφθεί κατ' εφαρμογή της οδηγίας 91/676/ΕΟΚ για την προστασία των υδάτων από τη νιτρορρύπανση γεωργικής προέλευσης - Σύνθεση των εκθέσεων που απέστειλαν στην Επιτροπή τα κράτη μέλη δυνάμει του άρθρου 11 (COM(98)0016),

- έχοντας υπόψη την ειδική έκθεση αριθ. 3/98 του Ελεγκτικού Συνεδρίου σχετικά με την εκ μέρους της Επιτροπής εφαρμογή της πολιτικής της δράσης της ΕΕ για την αντιμετώπιση της ρύπανσης των υδάτων,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπή Γεωργίας και Ανάπτυξης της Υπαίθρου (A4-0284/98),

Α. εκφράζοντας την ικανοποίησή του και για τις δύο εκθέσεις της Επιτροπής,

Β. επισημαίνοντας με λύπη ότι κατά την στιγμή της κοινοποίησης του πρώτου προγράμματος δράσης - που προβλεπόταν για τις 20 Δεκεμβρίου 1995 - μόνον το Λουξεμβούργο είχε υποβάλει το δικό του πρόγραμμα δράσης,

Γ. επισημαίνοντας ότι το 1995, με την έναρξη του πρώτου Πραγράμματος Δράσης, 22% των αγροτικών περιοχών στην Ευρώπη είχαν υπερβεί το ανώτατο επιτρεπτό για την υγεία όριο των 50mg/l νιτρικών ιόντων,

Δ. επισημαίνοντας ότι το 1998, κοντά στη λήξη του πρώτου Πραγράμματος Δράσης, 11 από τα 15 κράτη μέλη υπερβαίνουν το ανώτατο επιτρεπτό όριο για την υγεία στα υπόγεια ύδατα,

Ε. επισημαίνοντας ότι όλα σχεδόν τα κράτη μέλη υπερβαίνουν το όριο ευτροφισμού και ότι ο ευτροφισμός είναι ενίοτε πολύ έντονος,

ΣΤ. εκφράζοντας την έκπληξή του για την έλλειψη προόδου όσον αφορά την αντιμετώπιση του προβλήματος της νιτρορρύπανσης στα περισσότερα κράτη μέλη,

Ζ. θεωρώντας ότι υπάρχει επείγουσα ανάγκη εφαρμογής προγραμμάτων ευαισθητοποίησης και πληροφόρησης των γεωργών όσον αφορά τη νιτρορρύπανση[semigr ] πιστεύει ότι η ουσιαστική εφαρμογή της οδηγίας 91/676/ΕΟΚ θα εξαρτηθεί ειδικότερα από το βαθμό συνειδητοποίησης των κυριοτέρων ενδιαφερομένων,

Η. ανησυχώντας για την έλλειψη προόδου όσον αφορά την εφαρμογή της οδηγίας για τη νιτρορρύπανση,

Θ. λαμβάνοντας υπόψη, ότι στην πρόταση περί «προγράμματος δράσης για την ολοκληρωμένη προστασία και διαχείριση των υπογείων υδάτων» η νιτρορρύπανση παρουσιάζεται ως μια κύρια αιτία για την ρύπανση των υπογείων υδάτων,

Ι. εκφράζοντας την άποψη ότι η ελλιπής εφαρμογή της οδηγίας στα κράτη μέλη δημιουργεί νόθευση του ανταγωνισμού,

ΙΑ. πιστεύοντας ότι όχι μόνο μπορεί να βελτιωθεί η ποιότητα των υδάτων και της ατμόσφαιρα χάρις στην οδηγία αυτή, αλλά ακόμα και η ευημερία των ζώων, εφόσον θα εκτρέφονται λιγότερα ζώα ανά εκτάριο,

ΙΒ. τονίζοντας ότι πρέπει να καταβληθούν ιδιαίτερες προσπάθειες για την διερεύνηση των μη γεωργικών πηγών νιτρορρύπανσης των υδάτων, έτσι ώστε να μην αισθάνονται οι αγρότες ότι υποχρεώνονται αδίκως να πληρώσουν[semigr ] πιστεύει επίσης ότι, παρά τις υφιστάμενες δυσκολίες, ο προσδιορισμός των ευπρόσβλητων περιοχών πρέπει να γίνεται με τη μεγαλύτερη δυνατή ακρίβεια από τα κράτη μέλη έτσι ώστε, και σε αυτή την περίπτωση, να μην έχουν οι γεωργοί την εντύπωση ότι υπόκεινται σε έξοδα που ανήκουν σε άλλους,

ΙΓ. θεωρώντας ότι είναι σημαντικό να ενισχυθεί η τεχνική υποστήριξη των γεωργών, π.χ. μέσω της κατάρτισης προγραμμάτων για τη διασπορά της κοπριάς ή για την ανάλυση του εδάφους[semigr ] πιστεύει ότι πρέπει επίσης να αναπτυχθούν περαιτέρω και να ενθαρρυνθούν μέθοδοι για την μεταποίηση της κοπριάς - βιοαέριο, κοπρόχωμα κλπ.,

1. ζητεί από τα ενδιαφερόμενα κράτη μέλη να εφαρμόσουν την ανωτέρω οδηγία πλήρως και ταχέως[semigr ]

2. καλεί την Επιτροπή, λόγω αυτής της απαράδεκτης αδράνειας των κρατών μελών, να εξετάσει την σκοπιμότητα λύσης του προβλήματος με τη βοήθεια εθνικών προγραμμάτων δράσης[semigr ]

3. ζητεί από την Επιτροπή και τα κράτη μέλη να υλοποιήσουν τους στόχους σχετικά με τον ευτροφισμό όπως ορίζεται στο πλαίσιο της σύμβασης OSPAR (Σύμβαση για την Προστασία του Ατλαντικού και της Βόρειας Θάλασσας)[semigr ]

4. ζητεί από την Ευρωπαϊκή Επιτροπή να επισπεύσει σημαντικά τις διαδικασίες επί παραβάσει σύμφωνα με τα άρθρα 169 και 171 της Συνθήκης ΕΚ κατά των κρατών μελών που δεν εφαρμόζουν καθόλου ή δεν εφαρμόζουν σωστά την οδηγία για τη νιτρορρύπανση[semigr ]

5. τονίζει την ανάγκη μεγαλύτερης διαφάνειας και λεπτομερέστερης ανάλυσης στις εκθέσεις της Επιτροπής που θα πρέπει να προσδιορίζει την πρόοδο που χρειάζεται να σημειωθεί από κάθε χώρα και διαπιστώνει, λαμβάνοντας υπόψη ότι η οδηγία αυτή δεν έχει μεταφερθεί στη νομοθεσία δεκατριών κρατών μελών, ότι οι αντιλήψεις τους περί σωστού και λάθους κρίνονται ανεπαρκείς σε ό,τι αφορά την ευρωπαϊκή δικαιοδοσία[semigr ] καλεί την Επιτροπή να λάβει μέτρα που θα λαμβάνουν υπόψη την κατάσταση αυτή και, όσον αφορά ειδικότερα την προστασία του περιβάλλοντος και των καταναλωτών, να διασφαλίσει τη συνεπή μεταφορά του δικαίου της Ευρωπαϊκής Ένωσης στη νομοθεσία των κρατών μελών, εφόσον μόνο με τον τρόπο αυτό θα είναι δυνατόν να επιτευχθεί η θετική συνεργασία των γεωργών και να αποφευχθούν στρεβλώσεις του ανταγωνισμού εξαιτίας των διαφορετικών εισφορών που εξακολουθούν να ισχύουν[semigr ]

6. πιστεύει ότι τα κράτη μέλη πρέπει να τηρούν την αρχή «ο ρυπαίνων πληρώνει» όταν εξετάζουν λύσεις για το πρόβλημα της νιτρορρύπανσης[semigr ]

7. καλεί την Επιτροπή να διευκρινίσει την αντίθεση που διαπιστώνεται στην ειδική έκθεση του Ελεγκτικού Συνεδρίου στην παράγραφο 37 σχετικά με την χρησιμοποίηση της οδηγίας 91/676/ΕΟΚ (οδηγία περί νιτρορρύπανσης) μεταξύ της διασποράς των πόρων από το ΕΤΠΑ και των στόχων της Επιτροπής στον τομέα της ποιότητας των υδάτων[semigr ]

8. ζητεί από την Επιτροπή να υποβάλει ανακοίνωση στην οποία θα προτείνει πολλά υποσχόμενες και αποτελεσματικές λύσεις για το πρόβλημα της νιτρορρύπανσης[semigr ]

9. καλεί την Επιτροπή να καταστήσει υποχρεωτική την τήρηση του κώδικα καλών γεωργικών πρακτικών και να τον θεωρήσει απαραίτητο για τη διασφάλιση της βασικής ποιότητας του περιβάλλοντος[semigr ]

10. καλεί την Επιτροπή να εκπονήσει ειδικές απαιτήσεις για την αγρανάπαυση σε προστατευμένες περιοχές[semigr ]

11. υποστηρίζει στο πλαίσιο των διαρθρωτικών μέτρων τη μείωση των αριθμών ζώων ανά εκτάριο ορίζοντας ανώτατο αριθμό[semigr ]

12. τάσσεται υπέρ ενός δεσμευτικού καθορισμού των οριζοντίων μέτρων που προτείνονται εκ μέρους της Επιτροπής στο πλαίσιο της Ατζέντα 2000 για την προώθηση της προστασίας του περιβάλλοντος στη γεωργία (αλληλεπίδραση μεταξύ άμεσων πληρωμών που προσανατολίζονται στην αγορά και περιβαλλοντικών μέτρων), ιδιαίτερα σε σχέση με τη νιτρορρύπανση[semigr ]

13. τάσσεται υπέρ της ενίσχυσης της παραγωγής ενέργειας σε μικρές εγκαταστάσεις που λειτουργούν με βιοαέριο[semigr ]

14. ζητεί από την Επιτροπή να δημοσιεύει κάθε χρόνο έκθεση προς το Συμβούλιο και το Ευρωπαϊκό Κοινοβούλιο σχετικά με την εφαρμογή της οδηγίας για τη νιτρορρύπανση 91/676/ΕΟΚ[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα Κοινοβούλια των κρατών μελών.